kardosdrur/scandi-wiki huggingface dataset:
Hellerup Idræts Klub

Hellerup Idræts Klub, eller blot HIK, er en idrætsklub beliggende i Hellerup i Gentofte Kommune. Klubben blev grundlagt i december 1900 og havde ved grundlæggelsen en fodbold- og en tennisafdeling, der fortsat er aktive. Ved stiftelsen havde klubben tillige på programmet svømning, atletik og kroket, hvilket sportsgrene dog ikke tilbydes i dag. I 1965 etablerede HIK en ihockeyafdeling, der imidlertid blev nedlagt igen i 1996.

I 1970 kom håndbold på programmet i HIK, og klubben har gennem årene har leveret mange spillere til især herre håndboldlandsholdet. 

Samlet set er der pr. 2018 over 4.000 medlemmer i klubben.

KLubbens klubhus er placeret på Hartmannsvej i Hellerup, der danner rammen og fodbold- og tennisbaner.

Se også 
 HIK Fodbold
 Hellerup Idræts Klub (tennis)

Referencer

Eksterne henvisninger 
 Klubbens hjemmeside

Etableret i 1900
Sport i Gentofte
Hellerup IK
Sportsklubber i Danmark
Cola Freaks

Cola Freaks er et århusiansk punkrock / New Wave band.

Bandet blev dannet i slutningen af 2006 med tidligere medlemmer af bands som Tæve og Rotter!. Musikken er inspireret af '77 punk og new-wave, teksterne er på dansk.

Bandet er opkaldt efter en sang af det danske punk band Lost Kids.

Medlemmerne i Cola Freaks spiller sideløbende i bands som The Johns og Rotter! m.fl.

Deres debut 7" udkom i sommeren 2007 på det Danske selskab Hjernespind, i forholdsvis blå, hvid og sort farvet vinyl. Oplaget på 1000 eksemplarer blev hurtigt udsolgt og Hjernespind har siden lavet flere genoptryk.

I august 2007 drog de til USA på en imponerende to måneder lang turné, der dækkede 39 stater i alt. På daværende tidspunkt havde bandet eksisteret i mindre end et år og kun udgivet en enkelt EP.

Hjernespind udgav deres anden EP i maj 2008, med de sange Cola Freaks optog på deres USA turne i Memphis med Alicja Trout (River City Tanlines, Lost Sounds) bag mixerpulten.

Udover de to 7" har Cola Freaks udgivet en 7" på det amerikanske selskab Local Cross som blev udgivet i juli '08, som pladeselskabets første udgivelse. Senere i 2008 udkom der en split single med det amerikanske band Autistic Youth på Blackwater Records. Sangene fra denne single optog Cola Freaks i Memphis med Jay Reatard bag knapperne.

I sensommeren 2008 tog bandet igen på turné i USA, denne gang som opvarmningsband for Jay Reatard.

Cola Freaks spillede på Roskilde Festival i 2009. Herudover deltog de i den alternative musikfestival "A Scream in the Dark", der blev afholdt i Huset i Magstræde, og medvirker på den efterfølgende 12" vinyl-udgivelse med nummeret "Dødt Batteri".

Rygterne siger at der i 2010 vil komme en LP på Hjernespind.

Diskografi 

Cola Freaks 7" (Hjernespind, 2007)
Ingenting Set 7" (Hjernespind, 2008)
Dødt Batteri 7" (Local Cross, 2008)
Cola Freaks/Autistic Youth 7" (Blackwater/Taken by Surprise, 2008)
Mig, Mig, Mig 7" (Robs House Records, 2010)
Cola Freaks live at WMBR 88.1 Lp  (Mastermind Records, 2010)
Cola Freaks s/t Lp/cd  (Hjernespind/Douchmaster Records, 2010)
Farvel 7" (Local Cross, 2011)

Compilations 

V/A Killed by Trash vol 2 LP (P. Trash, 2009)
A Scream in the Dark (Red Tape, 2010)

Ekstern kilde/henvisning 

Video og interview fra dr.dk.
Omtale og interview (Roskilde Festival).

Punkgrupper fra Danmark
Rockgrupper fra Danmark
Musikgrupper fra Danmark
Har spillet på Roskilde Festival
Musikgrupper fra 2006
Not og fer

Not og fer eller pløjet-samling er en teknik som mest er kendt til at forbinde to stykker træ – f.eks. brædder.

Ved samling af brædder ønsker man at de griber ind i hinanden, således at brædderne danner en flade som er mere stiv end de enkelte brædder.

Derfor fræser man en revne i den ene kant af brættet og en tap i modsatte. Revnen kaldes for not og tappen for fer.

Noter og fer anvendes også i top og bund af trætønder.

Se også 
 Tapsamling

Snedkeri
Tømrerudtryk og snedkerudtryk
Mimosavej

Mimosavej er en vej i Vanløse hovedsagligt bestående af rækkehusbebyggelse tegnet af Thorkild Henningsen. Rækkehusene blev opført i 1924, og blev samme år præmieret af Københavns Kommune som et smukt eksempel på engelsk-inspirerede rækkehuse. Husenes fredningsværdi er "høj bevaringsværdi"

Kilde 
Københavns Kommunes Center for Bydesign 

Gader i København
Jetpetz

Jetpetz er et dansk rockband, der navigerer indenfor genrerne glampop, pop punk, New Wave og indie. Bandet har hentet inspiration i 70'ernes New York'er poppunk, den britiske 80'er New Wave og 2000'ernes indiepop med kant. Den røde tråd i jetpetz er meget melodiske sange kombineret med et tekstmæssigt indhold med en vis tyngde. Teksterne fortæller en sand eller oplevet historie.

Som bandet fortæller på deres hjemmeside: "Tema- og tekstmæssigt er det vigtigste for os, at beskrive os menneskers uperfekthed, som modvægt til illusionen om hvem vi er eller skal være. Og kodeordet er, at vores fejlbarlighed er livsbekræftende. De fleste folk vi støder ind i, har den ene eller anden ting de kæmper med, når man kommer tæt på. Vi bliver nødt til at acceptere at vi er fejlbarlige – og at det er okay ikke at være perfekt."

Medlemmer 
 Lisbet Frisenette – vokal
 Janus Kampmann – guitar
 Filip Fisher – guitar
 Toke Lau Andersen – bas
Daniel Rasmussen - trommer (live)
 Chad Tyler Charlton – trommer

Udgivelser 
 "Wasteland" – 4 track EP 2006
 "Meditate" – singleudgivelse 2007
 "Jetpetz" – selvbetitlet debutalbum, august 2007 (DK), 2008 (DE).
 "Lovechild" – singleudgivelse 2007
 "Leo Bernstein" – singleudgivelse 2007
 "Wasteland" – musikvideo, september 2007 (DK), 2008 (DE)
 "Wasteland" – singleudgivelse 2008 (DE)
 "Mind Spiderz – Radio Edited Singles #1" – EP udgivelse 2010
 "Mind Spiderz" – albumudgivelse 2010

Jetpetz er i Danmark blevet udgivet af pladeselskaberne Slow Shark Records og Yellow Rebel Records. I Tyskland, Østrig og Schweiz udkommer de på Divine / Cargo Records.

Eksterne links 
 Jetpetz hjemmeside 
 Jetpetz MySpace-profil
 Jetpetz musikvideo'er på youtube
 Jetpetz på Soundvenue 
 Jetpetz diskografi på Discogs

Rockgrupper fra Danmark
Cory i Det Hvide Hus

Cory i Det Hvide Hus er en spin-off serie af den succesfulde Emmy nominerede serie That's So Raven. Raven, Eddie & Chelsea er begyndt på universitetet, og Corys & Ravens mor læser stadig til Jura i England. Victor bliver tilbudt et job i det hvide hus, hvor han skal være præsidentens private kok. Det accepterer han, og han og Cory flytter ind i det hvide hus.

Afsnit

Serieoversigt

Eksterne henvisninger
 

Amerikanske tv-serier fra 2000'erne
Tv-programmer fra Disney Channel
Slow Shark Records

Slow Shark Records er et dansk pladeselskab, der bl.a. udgiver CODY, The Holiday Show, Maborosi, Jacob Faurholt Girls in Hawaii, South m.fl i Danmark. Slow Shark Records er etableret i 2006.

Eksterne links 
Slow Shark Records hjemmeside. 

Etableret i 2006
Pladeselskaber fra Danmark
Frihedspartiet i Østrig

Det Østrigske Frihedsparti () er et østrigsk højrepopulistisk nationalkonservativt politisk parti, der blev grundlagt i 1956.

Partiet blev særligt kendt udenfor Østrigs grænser, da Jörg Haider var dets formand fra 1986 til april 2005 og gradvist gjorde partiet mere højrepopulistisk. Siden har partiet været ledet af Heinz-Christian Strache. Frihedspartiet bliver betragtet som populistisk og nationalistisk. Dets program omfatter bl.a. en strammere udlændingepolitik og hårdere retspolitik.

Partiledere 
 Anton Reinthaller (1956–1958)
 Friedrich Peter (1958–1978)
 Alexander Götz (1978–1979)
 Norbert Steger (1979–1986)
 Jörg Haider (1986–2000)
 Susanne Riess-Passer (2000–2002)
 Mathias Reichold (2002)
 Herbert Haupt (2002–2004)
 Ursula Haubner (2004–2005)
 Heinz-Christian Strache (2005–)

Kilder

Eksterne henvisninger 

 Freiheitliche Partei Österreichs' hjemmeside 

Etableret i 1956
Politiske partier i Østrig
Nationalkonservative partier
Islamofobi
Partier repræsenteret i Europa-Parlamentet
Det tyskfolkelige Frihedsparti

Det tyskfolkelige Frihedsparti, Deutschvölkische Freiheitspartei (DVFP), var et radikalt, folkeligt og antisemitisk parti i Weimarrepublikken.

Eksterne kilder/henvisninger 
 Deutschvölkische Freiheitspartei

Etableret i 1922
Ophørt i 1924
Folkelige Frihedsparti
Hjælp! Jeg er en fisk

Hjælp! Jeg er en fisk er en dansk tegnefilm fra år 2000 med stemmer af bl.a. Nis Bank-Mikkelsen, Dick Kaysø, Ulf Pilgaard, Paprika Steen, Martin Brygmann, Søren Sætter-Lassen, Zlatko Buric, Louise Fribo, Sebastian Jessen, Morten Kernn, Ghita Nørby og Pil Neja. Filmen er instrueret af Michael Hegner og Stefan Fjeldmark, der også har skabt Jungledyret Hugo og Den grimme ælling og mig.

Filmen var ledsaget af et soundtrack med originale kompositioner. Soundtracket toppede de danske hitlister. Singlehittet "I'm a Little Yellow Fish", skrevet af komponisten Jesper Winge Leisner og indspillet af pigegruppen Creamy, opnåede en 11.-plads på den engelske singlehitliste.

Animationen blev delt mellem A. Film A/S i Danmark, Munich Animation i Tyskland og Terraglyph Interactive Studios i Dublin, Irland.

Sang 
Help! I'm A Fish er en dansk sang med engelsk tekst sunget af pigegruppen Creamy. Sangen er fra år 2000 og blev lavet til soundtracket til den danske tegnefilm.

Stemmer

Referencer

Eksterne henvisninger 
 

Animationsfilm fra Danmark
Danske film fra 2000
Film fra Danmark (administrationskategori)
Creamy
Johannes Christensen Meller

Johannes Christensen Meller, --1724, Stadshauptmand,
Magistratspræsident, var oprindelig Brygger paa Christianshavn som
maaske hans Fader (d. 1698) før ham. 1682 blev han en af
Kjøbenhavns 32 Mænd, 1692 Raadmand, 1700 adjungeret og 1701 virkelig
Stadshauptmand med Oberstlieutenants Rang, 1709 Justitsraad, 1710
Borgmester, 1713 Præsident og Etatsraad, 1722 Konferensraad. Ogsaa
uden for sin egentlige Embedsgjerning blev M. stærkt benyttet til
offentlige Hverv. 1682 blev han Værge for den endnu ufuldførte
Frelsers Kirke, 1697 fik han Tilsyn med Garnisonskirkens Bygning
og var desuden Medlem af en Mængde Kommissioner baade
kommunale, saasom for Vand-, Brand- og Fattigvæsenet, og kongelige,
navnlig de bekjendte vigtige Kommissioner i Raadstuen foran Slottet;
1724 blev han ogsaa Kommitteret i Politi- og Kommercekollegiet.
End videre havde han det brydsomme og uhyggelige Hverv at være
Medlem af den i Anledning af Pesten 1711 nedsatte overordentlige
Sundhedskommission og omtales ved denne Lejlighed af en af sine
Kolleger i Kommissionen, Professor medicinæ Hans Mule, som «en
meget smuk Mand», d. e. en Hædersmand.

Især er M.s Navn dog knyttet til Kjøbenhavns Borgeres mandige
og patriotiske Holdning, da Carl XII i Avg. 1700 havde gjort
Landgang tæt uden for Hovedstaden. Som bekjendt vare Borgerne
meget utilfredse med, at det i Kongens Fraværelse nedsatte
Regeringskollegium, «Slotsloven», og navnlig dettes militære Medlem,
Kommandanten Schack, efter deres Mening ikke optraadte med
tilbørlig Energi, og de gave deres Følelser Luft i den ene Memorial
efter den anden, hvori de tilkjendegave deres Villighed til at gjøre
deres yderste for Stadens Forsvar. M. har formodentlig været en af
Lederne af Bevægelsen, og da Stadshauptmanden Niels Enevoldsen
var gammel og svag, blev M. efter Borgerskabets Forlangende
adjungeret denne. Han satte strax Borgerne i Gang med at øve sig
i Vaabenbrug og arbejde paa at forstærke Fæstningsværkerne. Faren
drev dog over den Gang og ligeledes senere under den store
nordiske Krig, men Forholdene vare dog gjentagende ret truende, og
M. maatte da atter træde til, skjønt han 1713, da han blev
Præsident, var afgaaet som Stadshauptmand. Saaledes traadte han i
Begyndelsen af 1716, da Carl XII atter paatænkte en Landgang
paa Sjælland, med forskjellige høje Land- og Søofficerer sammen i
en Kommission for at overveje, hvorledes Forsvaret bedst skulde
ordnes.

M. havde en stor Ejendom paa Christianshavn og kjøbte 1714 den nuværende Postgaard. Han døde 10. Okt. 1724 og begravedes
i Frelsers Kirke ved Siden af sin Hustru, Anna f. Hojer, der var
gaaet forud i de sidste Dage af 1721.

O. Nielsen, Kjøbenhavns Hist. og Beskr. VI.

H. W. Harbou.

Tjek fødselsår
Bryggere fra Danmark
Overpræsidenter i København
Borgmestre i København
Danskere i 1600-tallet
Danskere i 1700-tallet
Rådmænd i København
Personer i Dansk Biografisk Leksikon
Stadens 32 mænd
Konferensråder fra Danmark
Anna Zippel

Anna Zippel, født 1630-tallet, død i 1676, var en svensk heks, sammen med sin søster Brita Zippel den mest kendte af de mange kvinder, der blev dømt som heks i de svenske hekseforfølgelser fra 1668 til 1676.

Liv
Anna var ikke nogen typisk heks, hun var en respekteret og velbjærget borgerkvinde i Stockholm; hun var gift med Bengt Bråk, som ejede et bageri og en mølle, selv lavede og solgte hun forskellige medicinske præparater sammen med veninden Anna Månsdotter. Hun forsørgede også sin søster Brita, som to gange før blev anklaget for hekserier. Hun blev beskrevet som en elegant kvinde i fine klæder; børnene sagde, at det var Anna, som klædte dem til brud med Satan, at hun var dronning på hekseforsamlingerne, og at hun spillede terning med sin søster om, hvem der skulle sætte ild til det kongelige slot. 

Som for de fleste svenske hekse var den vigtigste anklage mod hende, at hun førte børn til heksemøderne. 50 vidnede mod hende i retssagen. 

Annas forsvarede sig stolt og beundringsværdigt ved retssagen. Hun sagde, at hun var blevet anklaget, fordi hun var succesrig i forretningssager, og at det ikke spillede nogen rolle, hvor mange der vidnede mod hende, hun var og blev uskyldig, og intet ville forandre dette, om så alle præster i hele landet vidnede mod hende. 

Sammen med søsteren og Anna Månsdotter blev Anna Zippel dømt, halshugget og siden brændt.

Da hun meddeltes domen, svarede hun; "Nå! Jeg er fortvar uskyldig. Gud förlåde er för den domen."

Kilder 

 Lars Widding: När Häxbålen brann
 Alf Åberg: Häxorna

Se også
 Heksejagt

Personer fra Sverige
Tjek fødselsår
Personer henrettet ved halshugning
Svenskere i 1600-tallet
Personer henrettet for hekseri
Scunthorpe United F.C.

Scunthorpe United F.C. er en engelsk fodboldklub fra Scunthorpe i North Lincolnshire, der spiller i landets femtebedste række National league.

Klubben blev i 1899 grundlagt og fusionerede 11 år senere med Lindsey United. Først i 1950 fik man adgang til ligasystemet, efter at ansøgninger var blevet afvist i 1921 og 1935. Klubbens bedste placering var en førsteplads i League One. Scunthorpe United var dog langt fra niveauet i The Championship og rykkede ned efter blot en sæson. I 2009 sikrede man sig dog en hurtig tilbagevenden til The Championship, da man efter playoff tog den tredje oprykningsplads til rækken. I 2011 rykkede man ned i League One igen, efter at man sluttede sidst på en 24. plads.

Kevin Keegan har spillet for klubben, og den er stadig blandt hans favoritter i England.

Fodboldklubber i England
Etableret i 1899
Scunthorpe
The Dead Zone

The Dead Zone er en canadisk/amerikansk gyserfilm fra 1983, instrueret af David Cronenberg. Den bygger på romanen Den døde zone af Stephen King. Filmen handler om skolelæreren Johnny Smith (Christopher Walken), der efter at have ligget i koma opdager, at han har evnen til at se ind i fremtiden.

Medvirkende
 Christopher Walken som Johnny Smith
 Brooke Adams som Sarah
 Martin Sheen som Greg Stillson
 Herbert Lom som Dr. Sam Weizak
 Tom Skerritt som Sheriff Bannerman
 Anthony Zerbe som Roger Stuart
 Nicholas Campbell som Deputy Dodd
 Colleen Dewhurst som Henrietta Dodd
 Simon Craig som Chris Stuart

Eksterne henvisninger
 

Amerikanske film fra 1983
Gyserfilm fra USA
Film baseret på bøger
Film instrueret af David Cronenberg
Gyserfilm fra Canada
Film baseret på Stephen Kings bøger
Engelsksprogede film
Den lyserøde panter (film fra 1963)

Den lyserøde panter er en film fra 1963, instrueret af Blake Edwards. Filmen er den første i serien om Den lyserøde panter. I filmen introduceres den evigt uheldige Inspector Clouseau, spillet af Peter Sellers.

Filmen blev efterfulgt af Et skud i mørke.

Handling 

Shahen af Lugashs datter Dala (Claudia Cardinale) holder ferie på et eksklusivt skiresort i Schweiz. Med sig bringer hun verdens største diamant, kaldet Den lyserøde panter. Her befinder den berygtede diamanttyv Sir Charles Lytton (kaldet Fantomet) (David Niven) sig også. Lytton er sammen med sin nevø George Lytton (Robert Wagner). George ønsker at stjæle den lyserøde panter og skyde skylden på Fantomet (som han ikke ved er hans onkel). Fantomet selv er også ude efter diamanten, men han har den franske opdager Clouseau (Peter Sellers) efter sig. Clouseau indlogerer sig på hotellet sammen med sin kone Simone (Capucine Germaine Lefebvre) i den tro, at han endelig skal fange Fantomet.

Medvirkende 

 David Niven – Sir Charles Lytton/Fantomet
 Peter Sellers – Inspector Jacques Clouseau
 Robert Wagner – George Lytton
 Capucine Germaine Lefebvre – Simone Clouseau
 Claudia Cardinale – Prinsesse Dala af Lugash
 Brenda De Banzie – Angela Dunning

Eksterne henvisninger 

 

Britiske film fra 1963
1963
Komediefilm fra Frankrig
Film instrueret af Blake Edwards
Komediefilm fra Storbritannien
Komediefilm fra Tyskland
Komediefilm fra Italien
Italienske film fra 1963
Tyske film fra 1963
Ryttere og hold i Tour de France 2007

Rytterne og holdene i Tour de France 2007 dækker over de professionelle cykelryttere, der deltager i Tour de France 2007 fra 7. til 29. juli.

Om listen 
Følgende er en vejledning til listens indhold og notationer.

Antal ryttere 
I 2007 starter 189 ryttere fordelt på 21 hold af 9 ryttere på hvert. På grund af Floyd Landis endnu ikke afgjorte doping sag er der ikke en rytter der under løber kører med nr. 1 på ryggen. Derfor er numrerne 2 til 9 også udelukket.

Udgåede ryttere 
En række ryttere på nedenstående liste har ikke gennemført løbet. Det er ud fra en af følgende årsager:

Suspenderet (SUS)Rytteren er udelukket fra løbet før løbsstart af eget hold
Udelukket (UDL)Rytteren er udelukket fra løbet før løbsstart af løbsledelsen
Diskvalificeret (DIS)Rytteren er udgået under løbet grundet diskvalifikation fra løbsledelsen
Tidsfrist (TID)Rytteren er udgået under løbet grundet tidsfristen på den enkelte etape
Tilbagetrækning (TBG)Rytteren er udgået under løbet grundet frivillig tilbagetrækning – enten under eller mellem etaper.

Danske ryttere 
Den eneste danske rytter i dette års løb er Michael Rasmussen, der kører for Rabobank.

Hold

Caisse d'Epargne 
Nationalitet: 
Sportsleder: Eusebio Unzue

T-Mobile Team 
Nationalitet: 
Sportsleder: Brian Holm

Team CSC 
Nationalitet: 
Sportsleder: Kim Andersen

Predictor-Lotto 
Nationalitet: 
Sportsleder: Herman Frison

Rabobank 
Nationalitet: 
Sportsleder: Erik Breukink

ag2r Prévoyance 
Nationalitet: 
Sportsleder: Vincent Lavenu

Euskaltel-Euskadi 
Nationalitet: 
Sportsleder: Gorka Gerrikagoitia

Lampre-Fondital 
Nationalitet: 
Sportsleder: Fabrizio Bontempi

Gerolsteiner 
Nationalitet: 
Sportsleder: Hans-Michael Holczer

Crédit Agricole 
Nationalitet: 
Sportsleder: Serge Beucherie

Discovery Channel 
Nationalitet: 
Sportsleder: Johan Bruyneel

Bouygues Télécom 
Nationalitet: 
Sportsleder: Christian Guiberteau

Agritubel 
Nationalitet: 
Sportsleder: Denis Leproux

Cofidis 
Nationalitet: 
Sportsleder: Francis Van Londersele

Liquigas 
Nationalitet: 
Sportsleder: Dario Mariuzzo

La Française des Jeux 
Nationalitet: 
Sportsleder: Marc Madiot

Quick Step-Innergetic 
Nationalitet: 
Sportsleder: Wilfried Peeters

Team Milram 
Nationalitet: 
Sportsleder: Vittorio Algeri

Astana Team 
Nationalitet: 
Sportsleder: Mario Kummer

Saunier Duval-Prodir 
Nationalitet: 
Sportsleder: Joxean Fernandez

Barloworld 
Nationalitet: 
Sportsleder: Alberto Volpi

Eksterne henvisninger 
 Rytterliste Tour de France 2007  

Tour de France 2007
Et skud i mørke

Et skud i mørke (originaltitel: A Shot in the Dark) er en film fra 1964, instrueret af Blake Edwards. Filmen er den anden i serien om Den lyserøde panter. I filmen introduceres Inspector Clouseaus chef Dreyfuss (Herbert Lom) og Clouseaus tjener Cato (Burt Kwouk).

Filmen blev efterfulgt af Den lyserøde panter springer igen.

Handling 

Inspector Clouseau (Peter Sellers) bliver kaldt til Paris, hvor han skal opklare et mord begået i den aristokratiske familie Ballon. Hans chef Charles Dreyfuss (Herbert Lom) deltager også i efterforskningen, da han afskyer Clouseau og ønsker at se ham komme ned med nakken. Alle spor peger på familien Ballons stuepige (Elke Sommer), men Clouseau, der forelsker sig i stuepigen, nægter at tro på, at hun er morderen. For at få dækket over sporene, så hverken Clouseau og Dreyfus opdager noget, bliver morderen nødt til at begå flere og flere mord.

Medvirkende 
 Peter Sellers – Inspector Jacques Clouseau
 Herbert Lom – Charles Dreyfuss
 Elke Sommer – Maria Gambrelli
 George Sanders – Benjamin Ballon
 Burt Kwouk – Cato Fong

Eksterne henvisninger 
 

Amerikanske film fra 1964
Den lyserøde panter
Komediefilm fra USA
Film instrueret af Blake Edwards
Britiske film fra 1964
Komediefilm fra Storbritannien
Den lyserøde panter springer igen

Den lyserøde panter springer igen (originaltitel: The Return of the Pink Panther) er en film fra 1975, instrueret af Blake Edwards. Filmen er den tredje i serien om Den lyserøde panter. I filmen møder vi igen Sir Charles Lytton alias Fantomet, dog ikke spillet af David Niven, men af Christopher Plummer.

Filmen blev efterfulgt af Den lyserøde panter slår igen.

Handling 

Inspector Clouseau (Peter Sellers) er netop blevet degraderet af sin chef Charles Dreyfus (Herbert Lom), der hader Clouseau, da den berømte diamant Den lyserøde panter bliver stjålet. Dreyfus tvinges af den franske stat til at sende Clouseau til landet Lugash i Mellemøsten for at se på sagen. Clouseau kommer på sporet af Sir Charles Lytton kendt som Fantomet, der tidligere har stjålet diamanten. Det er dog ikke Lytton, der har stjålet diamanten, men derimod hans kone.
I et opgør, der finder sted i Schweiz mødes Clouseau med parret Lytton, samt Dreyfus og Oberst Sharky fra Lugashs hemmelige politi. Dreyfus er dog ligeglad med diamanten – hans eneste mål er at dræbe Clouseau.

Medvirkende 
 Peter Sellers – Inspector Jacques Clouseau
 Herbert Lom – Charles Dreyfus
 Christopher Plummer – Sir Charles Lytton/Fantomet
 Catherine Schell – Lady Claudine Lytton
 Peter Arne – Oberst Sharky
 Burt Kwouk – Cato Fong

Eksterne henvisninger 
 

Springer igen
Amerikanske film fra 1975
Komediefilm fra USA
Film instrueret af Blake Edwards
Britiske film fra 1975
Komediefilm fra Storbritannien